ગણપતિ દાદાને પાંચ ચીજ સૌથી વધુ પ્રિય છેઃ મોદક, દુર્વા, કેળા, મમરા અને મોતીચૂરના લાડુ. આ ઉપરાંત ગણેશજી માટે અનેક પ્રસાદ તૈયાર કરવામાં આવે છે જેમ કે, કાજુ બરફી, હલવો, પુરણ પોળી, રવાનો લાડુ, મગની દાળનો શીરો, કરંજી વગેરે. આ ઉપરાંત કોકનટ રાઈસ પણ ગણપતિ દાદાને ચડાવવામાં આવે છે. ગૃહિણી બંસી ગણાત્રા જણાવે છે, “કોકોનટ મિલ્કમાં સફેદ ચોખા પલાળીને તેને બાફમાં આવે છે. તે ખૂબ જ સ્વાદિષ્ટ લાગે છે. ગણપતિ દાદા માટે કોપરાના લાડુ પણ બને છે. ગણેશજીને સ્વાદિષ્ટ ભોજન ખૂબ જ પ્રિય છે. આથી આ દિવસે ઘઉંના લોટની પૂરી, બટેટાનું શાક અને શ્રીખંડ પણ બને છે.”